Za polepitev vozil se uporabljajo posebne vinilne folije. Poznamo dva tipa le-teh; “calendared” in “cast”.
Calendared vinilne folije so debelejše kot cast. Pri lepljenju le-teh se uporablja tudi nekoliko agresivnejše lepilo. Prav tako se pri slednjih pogosto zgodi, da začnejo po nekaj tednih od polepitve odstopati od ploskve.
Cast folije so lažje za namestitev, ploskvi se popolnoma prilegajo in tudi po lepljenju ostanejo na mestu. Če bi želeli, jih kasneje tudi brez težav odstranimo. Slednje so zaradi vseh omenjenih prednosti primernejše za car wrapping, zato je dobro, da se pred samo odločitvijo o polepitvi vozila pozanimate, katere vrste folij mojstri uporabljajo.